ΚΑΝΟΝΙΣΜΟΣ (ΕΚ) αριθ. 154/97 ΤΟΥ ΣΥΜΒΟΥΛΙΟΥ της 20ής Ιανουαρίου 1997 για την τροποποίηση του κανονισμού (ΕΟΚ) αριθ. 619/71 περί καθορισμού των γενικών κανόνων χορηγήσεως της ενισχύσεως για τον λίνο και την κάνναβι

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1308/70 του Συμβουλίου, της 29ης Ιουνίου 1970, περί κοινής οργανώσεως αγοράς στον τομέα του λίνου και της καννάβεως (1), και ιδίως το άρθρο 4 παράγραφος 4,

την πρόταση της Επιτροπής,

Εκτιμώντας:

ότι το άρθρο 3 παράγραφος 2 πρώτο εδάφιο του κανονισμού (ΕΟΚ) αριθ. 619/71 (2) προβλέπει ότι τα τρία τέταρτα της ενίσχυσης για το λίνο χορηγούνται σε κάθε φυσικό ή νομικό πρόσωπο το οποίο έχει συνάψει με τον παραγωγό, πριν μια ημερομηνία η οποία μένει να καθοριστεί, σύμβαση με την οποία ο λίνος σε άχυρο περιέχεται στην ιδιοκτησία του 7 ότι φαίνεται σκόπιμο, προκειμένου να εξασφαλιστεί ότι ο λίνος πράγματι μεταποιείται, να εξαρτηθεί η πληρωμή της ενίσχυσης στον πρώτο μεταποιητή από το γεγονός ότι ο τελευταίος αυτός θα αναλάβει ρητά την υποχρέωση μεταποίησης καθώς και τη σχετική έγκριση 7

ότι στο άρθρο 3 παράγραφος 2 δεύτερο εδάφιο του εν λόγω κανονισμού προβλέπεται ότι οι παραγωγοί δύνανται, υπό ορισμένους όρους, να τύχουν ολοκλήρωσης της ενίσχυσης 7 ότι είναι σκόπιμο να θεσπιστεί και στις περιπτώσεις αυτές η υποχρέωση μεταποίησης και ένα σύστημα έγκρισης των πρώτων μεταποιητών 7

ότι οι προβλεπόμενοι στο άρθρο 5 του εν λόγω κανονισμού έλεγχοι οφείλουν επίσης να αναφέρονται στην τήρηση της υποχρέωσης μεταποίησης και των όρων έγκρισης 7 ότι η αποτελεσματικότητα των ελέγχων αυτών δύναται να αυξηθεί χρησιμοποιώντας ορισμένα στοιχεία του ολοκληρωμένου συστήματος διαχείρισης και ελέγχου και ότι, συνεπώς, θα πρέπει να προβλεφθεί και η δυνατότητα αυτή 7

ότι στο άρθρο 6 του εν λόγω κανονισμού προβλέπεται ότι το ποσό της ενίσχυσης υπολογίζεται συναρτήσει της επιφανείας η οποία έχει σπαρεί και στην οποία έχει πραγματοποιηθεί η συγκομιδή 7 ότι, προκειμένου να αποφευχθούν καταχρήσεις, διευκρινιστέον ότι θα πρέπει να έχουν πραγματοποιηθεί στην εν λόγω επιφάνεια οι συνήθεις καλλιεργητικές εργασίες και ότι θα πρέπει να δοθεί στην Επιτροπή η δυνατότητα καθορισμού των αντίστοιχων κριτηρίων 7

ότι η εφαρμογή των μέτρων που προβλέπονται στον παρόντα κανονισμό θα πρέπει να πραγματοποιηθεί υπό τις καλύτερες δυνατές συνθήκες 7 ότι ενδέχεται, ως εκ τούτου, να αποδειχθεί αναγκαία η λήψη μέτρων προκειμένου να διευκολυνθεί η μετάβαση στο νέο καθεστώς,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 619/71 τροποποιείται ως εξής:

1. Το άρθρο 3 παράγραφος 2, αντικαθίσταται από το ακόλουθο κείμενο:

«2. Για τον λίνο ο οποίος προορίζεται κατ' αρχήν για την παραγωγή ινών, χορηγείται ένα τέταρτο της ενίσχυσης στον παραγωγό και τρία τέταρτα στον πρώτο εγκεκριμένο μεταποιητή από την αρμόδια αρχή του κράτους μέλους όπου βρίσκονται οι εγκαταστάσεις του, ο οποίος έχει συνάψει με τον παραγωγό, πριν μια ημερομηνία η οποία μένει να καθοριστεί, σύμβαση, σύμφωνα με την οποία ο λίνος σε άχυρο περιέρχεται στην ιδιοκτησία του και ο οποίος αναλαμβάνει την υποχρέωση να τον μεταποιήσει.

Ωστόσο, το σύνολο της ενίσχυσης χορηγείται στον παραγωγό εφόσον:

α) ο παραγωγός, σύμφωνα με το άρθρο 3α στοιχείο α), αναλαμβάνει να μεταποιήσει τον λίνο σε άχυρο και του έχει δοθεί έγκριση για τον σκοπό αυτό από την αρμόδια αρχή, ή

β) ο παραγωγός, σύμφωνα με το άρθρο 3α στοιχείο α), αναλαμβάνει να δώσει τον λίνο προς μεταποίηση σε άχυρο για λογαριασμό του, σε έναν πρώτο εγκεκριμένο μεταποιητή, ή

γ) ο παραγωγός, σύμφωνα με το άρθρο 3α στοιχείο β), αναλαμβάνει να μεταποιήσει τον λίνο σε άχυρο και του έχει δοθεί έγκριση για τον σκοπό αυτό από την αρμόδια αρχή, ή

δ) ο παραγωγός, σύμφωνα με το άρθρο 3α στοιχείο β), αναλαμβάνει να δώσει τον λίνο προς μεταποίηση για άχυρο για λογαριασμό του, σε έναν πρώτο εγκεκριμένο μεταποιητή.»

2. Το άρθρο 4 παράγραφος 2 αντικαθίσταται από το ακόλουθο κείμενο:

«2. Για τους σκοπούς του ελέγχου, τα κράτη μέλη εισάγουν καθεστώς δήλωσης των επιφανειών σποράς και συγκομιδής καθώς και ένα σύστημα έγκρισης των πρώτων μεταποιητών και, ενδεχομένως, των παραγωγών οι οποίοι πραγματοποιούν την μεταποίηση.»

3. Το άρθρο 5 αντικαθίσταται από το ακόλουθο κείμενο:

«Άρθρο 5

1. Τα κράτη μέλη ελέγχουν δειγματοληπτικώς και επιτοπίως το ακριβές των δηλουμένων επιφανειών σποράς και συγκομιδής και των αιτήσεων ενίσχυσης που υποβάλλουν οι παραγωγοί, καθώς και της εκτέλεσης των συμβάσεων και της τήρησης της υποχρέωσης μεταποίησης και των όρων έγκρισης.

2. Οι λεπτομέρειες εφαρμογής οι σχετικές με τα μέτρα ελέγχου αποφασίζονται με τη διαδικασία που προβλέπεται στο άρθρο 12 του κανονισμού (ΕΟΚ) αριθ. 1308/70. Τα μέτρα αυτά δύνανται να προβλέψουν τη χρησιμοποίηση ορισμένων στοιχείων τα οποία προβλέπονται από το ολοκληρωμένο σύστημα διαχείρισης και ελέγχου.»

4. Το άρθρο 6 αντικαθίσταται από το ακόλουθο κείμενο:

«Άρθρο 6

Η πληρωτέα ενίσχυση υπολογίζεται αναλόγως της επιφανείας σποράς και συγκομιδής στην οποία έχουν πραγματοποιηθεί οι συνήθεις καλλιεργητικές εργασίες.

Η Επιτροπή δύναται, σύμφωνα με τη διαδικασία η οποία αναφέρεται στο άρθρο 12 του κανονισμού (ΕΟΚ) αριθ. 1308/70, να καθορίσει κριτήρια συνήθων καλλιεργητικών εργασιών καθορίζοντας, κυρίως, μια ελάχιστη απόδοση.»

5. Προστίθεται το ακόλουθο άρθρο:

«Άρθρο 6αΣτην περίπτωση κατά την οποία αποδειχθεί αναγκαία η λήψη μεταβατικών μέτρων για τη διευκόλυνση των προσαρμογών του καθεστώτος που προβλέπονται από τον κανονισμό (ΕΚ) αριθ. 154/97 (*), αρχής γενομένης από την περίοδο εμπορίας 1997/98, τα μέτρα αυτά αποφασίζονται σύμφωνα με τη διαδικασία που προβλέπεται στο άρθρο 12 του κανονισμού (ΕΟΚ) αριθ. 1308/70. Εφαρμόζονται, το αργότερο, έως το τέλος της περιόδου εμπορίας 1997/98.

(*) ΕΕ αριθ. L 27 της 30. 1. 1997, σ. 1.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1997/98. Ωστόσο, το άρθρο 1 σημείο 5 εφαρμόζεται από την ημερομηνία θέσεως σε ισχύ του κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Ιανουαρίου 1997.

Για το Συμβούλιο

Ο Πρόεδρος

J. VAN AARTSEN

(1) ΕΕ αριθ. L 146 της 4. 7. 1970, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 3290/94 (ΕΕ αριθ. L 349 της 31. 12. 1994, σ. 105).

(2) ΕΕ αριθ. L 72 της 26. 3. 1971, σ. 2 7 κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1989/93 (ΕΕ αριθ. L 182 της 24. 7. 1993, σ. 6).